ब्रेंडेन एरिक को पिछले महीने ही इस पद पर नियुक्त किया गया था, लेकिन समलैंगिक विवाह पर अपने विचारों के कारण जल्द ही वो आलोचकों के निशाने पर आ गए.मोज़िला की एक्जीक्यूटिव कमेटी की अध्यक्ष मिशेल बेकर ने एक ब्लॉग में इस निर्णय की घोषणा की.उन्होंने लिखा है, ''मोज़िला को अलग किस्म के मानक अपनाने का गर्व है, लेकिन पिछले सप्ताह हम इस पर खरे नहीं उतर पाए.''ब्लॉग कहता है, ''हम जानते हैं कि लोगों को क्यों ठेस पहुंची है और उन्हें क्यों आक्रोश है, वे अपनी जगह सही हैं. ऐसा इसलिए हुआ क्योंकि हम ईमानदारी से अपने पक्ष के साथ खड़े नहीं रहे.''बेकर लिखती हैं, ''हमने वैसा व्यवहार नहीं किया जैसा मोज़िला से उम्मीद की जाती है. जब विवाद शुरू हुआ तो हम लोगों बात नहीं कर पाए. हमें इसका दुख है. हमें बेहतर करना होगा.''इस्तीफ़े के साथ ही एरिक मोज़िला फाउंडेशन के बोर्ड से भी अलग हो गए हैं.यह फाउंडेशन एक गैर लाभकारी संस्था है और मोज़िला कार्पोरेशन पर इसका मालिकाना हक है.



समलैंगिकों को लेकर महिला हैं पुरुषों से ज़्यादा उदारमोज़िला के सह संस्थापक और जावा स्क्रिप्ट बनाने वाले एरिक ने 2008 में कैलिफोर्निया समलैंगिक विरोधी कानून बनाने के प्रस्ताव के समर्थन में 1,000 डॉलर (क़रीब 60,000 रुपए) का अनुदान दिया था.हालांकि यह कानून तो शुरू में पास हो गया था लेकिन बाद में 2013 में अमरीकी सुप्रीम कोर्ट द्वारा ख़ारिज कर दिया गया था.जब पिछले महीने 24 मार्च को एरिक की नियुक्ति की घोषणा की गई थी तो आक्रोषित यूज़र्स ने सोशल मीडिया पर इसके खिलाफ अपने विचार रखे थे.मोज़िला के कई उच्च पदस्थ कर्मचारियों ने भी अपनी आवाज़ उठाई थी.नियुक्ति के सप्ताहांत में ही बोर्ड के तीन सदस्यों ने इस्तीफ़ा दे दिया था, लेकिन मोज़िला ने कहा कि इसका विवाद से कोई नाता नहीं था.लेकिन विरोध का सबसे तीखा हमला डेटिंग वेबसाइट 



ओकेक्यूपिड की ओर से हुआ.जिन यूज़र्स ने इस बेबसाइट पर मोज़िला फायरफ़ॉक्स ब्राउज़र के मार्फत सर्फिंग की उनका स्वागत एक संदेश के साथ हुआ; मोज़िला फायरफ़ॉक्स यूज़र्स का स्वागत है. ओकेक्यूपिड अनुभव में बाधा के लिए खेद है.इसमें कहा गया था, ''मोज़िला के नए सीईओ ब्रेंडेन एरिक समलैंगिक जोड़ों के बराबरी के अधिकार के विरोधी हैं. इसलिए हम चाहेंगे कि हमारे यूज़र्स ओकेक्यूपिड खोलने के लिए मोज़िला साफ्टवेयर इस्तेमाल न करें.''मोज़िला ने शुरू में एरिक की नियुक्ति का बचाव किया लेकिन बेकर की घोषणा के साथ उसने माफी मांग ली.बेकर ने लिखा, ''हम अपने समाज को सुनने, समझने और उसके द्वारा प्रेरणा प्राप्त करने में असफल रहे.''उन्होंने लिखा कि एरिक के स्थानापन्न के बारे अभी विचार हो रहा है और इस बारे में अगले सप्ताह तक जानकारी उपलब्ध होगी.(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)